Max Ernst

Max Ernst (2. huhtikuuta 1891 Brühl – 1. huhtikuuta 1976 Pariisi) oli saksalainen dadaisti ja surrealisti.

 Elämä 
Max Ernst syntyi Brühlissä, Saksassa. Hän aloitti filosofian opinnot vuonna 1910 Bonnin yliopistossa, mutta jätti kurssit pian kesken.

Ensimmäisen maailmansodan jälkeen – Saksan armeijassa palveltuaan – Ernstin mieli oli täynnä uusia ideoita, ja vuonna 1918 hän perusti Kölnissä, yhdessä yhteiskunnallisen aktivisti Johannes Theodor Baargeldin (taiteilijanimi, oikealta nimeltään Alfred Grünweld) kanssa dadaryhmän, joka hajosi vuonna 1922 Ernstin muuttaessa Pariisin Montparnasseen.

Ernst loi ensimmäiset taideteoksensa vuonna 1919 vieraillessaan saksalais-sveitsiläisen taidemaalarin Paul Kleen luona. Hän meni samana vuonna naimisiin taidehistorioitsija Luise Strausin kanssa – se oli myrskyisä suhde, joka ei kestänyt kauan. Luise Straus-Ernst kuoli vuosia myöhemmin Auschwitzin keskitysleirillä.

Vuonna 1925 Max Ernst keksi frottage-maalaustekniikan (ransk. frotter, hieroa), joka on kankaan jynssäämistä lyijykynällä tai vastaavalla kuluneen pinnan päällä. Seuraavana vuonna hän suunnitteli yhdessä espanjalaisen taiteilijan Joan Mirón kanssa muotoiluja Sergei Djagileville. Mirón kanssa Ernst kehitti grattage-tekniikan, jolla surrealistit raapivat maalia pois maalauskankaasta.

Vuonna 1926 Ernst herätti huomiota maalauksellaan The Virgin Spanking The Christ Child Before Three Witnessess: André Breton, Paul Éluard and The Painter (Neitsyt läimäyttelee Kristus-lasta kolmen todistajan – André Bretonin, Paul Éluardin ja Maalaajan – edessä). Hän oli Montparnassessa keskeisessä osassa, kun Breton halusi sulkea Ernstin ystävän, surrealistirunoilija Éluardin taiteilijapiirin ulkopuolelle. Vuonna 1927 hän meni naimisiin Marie-Berthe Aurenchen kanssa. Ernstin suhteen Aurencheen on spekuloitu olleen inspiraationa hänen sen vuoden maalausten eroottispainotteisuudelle.

Vuonna 1934 Ernst aloitti kuvanveiston ja vietti aikaa sveitsiläisen kuvanveistäjän Alberto Giacomettin kanssa.

Vuonna 1937 Max Ernst tapasi Lontoossa Leonora Carringtonin. Heidän välilleen kehittyi suhde, ja Ernst erosi vaimostaan heidän palatessa Pariisiin yhdessä. Uusi pari työskenteli yhdessä, toisiaan tukien kunnes toinen maailmansota alkoi. Ernst lähti sotaa pakoon Yhdysvaltoihin, minne hän pääsi yhdessä Peggy Guggenheimin kanssa vuonna 1941 yhdysvaltalaisen journalistin Varien Fryn avulla. 

Ernstin ja Carringtonin suhde loppui ja Ernst nai Guggenheimin seuraavana vuonna.

Muiden sotaa paenneiden taiteilijoiden ja ystäviensä Marcel Duchampin ja Marc Chagallin ohella Ernst auttoi luomaan abstraktia ekspressionismia.

Avioliitto Guggenheimin kanssa ei kestänyt, ja lokakuussa 1946 Ernst meni naimisiin yhdysvaltalaisen taidemaalarin Dorothea Tanningin kanssa tuplavihkiseremoniassa, jonka toinen pari oli Man Ray ja Juliet Browner, Kalifornian Beverly Hillsissä.

Ernst pysytteli pääosin Yhdysvalloissa, asuen Arizonan Sedonassa, ja kirjoitti vuonna 1948 tutkielman ”Beyond Painting”. Julkisuuden myötä hän alkoi menestyä myös taloudellisesti.

Vuonna 1953 hän ja Tanning muuttivat pieneen kylään Etelä-Ranskassa, missä he jatkoivat työskentelyä. Pariisin Galeries Nationales du Grand-Palais julkaisi täydellisen katalogin hänen töistä.

Max Ernst kuoli 1. huhtikuuta 1976 Pariisissa Ranskassa. Hänet haudattiin Père-Lachaisen hautausmaalle.

Ernstin viehtymys lintuihin näkyi hänen työssään. Maalauksissa esiintyi silloin tällöin hänen lintu-alter egonsa, jota hän kutsui Loplopiksi, ja jonka hän sanoi olevan jatketta hänen lapsuudelle, jolloin hän ei ymmärtänyt eroa ihmisten ja lintujen välillä – Ernstin sisko oli syntynyt juuri hänen lintunsa kuoleman jälkeen. Loplop esiintyi myös muiden taiteilijoiden kollaasitöissä.

 Valikoitu lista töistä 

 1919 Trophy, Hypertrophied 
 1919 Farewell My Beautiful Land of Marie Laurencin. Help! Help!
 1919 Aquis Submersus
 1919 Fruit of a Long Experience
 1919 Two Ambiguous Figures
 1919–1920 Little Machine Constructed by Minimax Dadamax in Person
 1920 The Hat Makes the Man
 1920 Murdering Airplane
 1920 Here Everything is Still Floating
 1920 Dada Gauguin
 1920 The Small Fistule that Says Tic Tac
 1920–1921 The Gramineous Bicycle Garnished with Bells the Dappled FireDamps and the Echinoderms Bending the Spine to Look for Caresses
 1921 The Elephant Celebes
 1921 Birds, Fish-Snake and Scarecrow
 1921 Seascape
 1921 Approaching Puberty or the Pleiads
 1921 Young Chimera
 1922 A Friends Reunion
 1922 Oedipus Rex
 1923 Castor and Pollution
 1923 Holy Caecilie – The Invisible Piano
 1923 Men Shall Know Nothing of This
 1923 Histoire Naturelle
 1923 The Equivocal Woman
 1923 Pietà or Revolution by Night
 1923 Ubu Imperator
 1923–1924 Woman, Old Man and Flower
 1924 Two Children are Threatened by a Nightingale
 1924 Dadaville
 1925 Mer et Soleil – Lignes de Navigation
 1925 Paris Dream
 1925 The Couple in Lace
 1925 Eve, the Only One Left to Us
 1926 The Numerous Family
 1927 The Kiss
 1927 Der grosse Wald
 1927 Gulf Stream
 1927 Forêt
 1927 Forest and Dove
 1927 The Wood
 1927 Fishbone Forest
 1928 Tree of Life
 1928 The Sea
 1928 Die Erwählte des Bösen

 1929 Et les Papillions se Mettent a Chanter
 1929 Snow Flowers
 1930 Loplop Introduces Loplop
 1930 Kulta-aika (näyttelijänä)
 1931 Human Form
 1933 Zoomorphic Couple
 1934 The Entire City
 1934 Une Semaine de Bonte
 1935 The Whole City
 1936 Landscape with Wheatgerm 
 1936 The Nymph Echo
 1937 L’Ange du Foyer ou Le Triomphe du Surréalime
 1937 The Angel of Hearth and Home
 1940 Attirement of the Bride
 1940 Spanish Physician
 1940–1942 Europe After the Rain
 1941–1942 Day and Night
 1942 Surrealism and Painting
 1943 Window
 1943 Painting for Young People
 1943–1944 The Eye of Silence
 1944 The King Playing with the Queen
 1944 Moonmad
 1944 The Table is Set
 1944 Napoleon in the Wilderness
 1945 Vox Angelica
 1945 The Temptation of st. Anthony
 1946 Phases of the Night
 1947 Dangerous Correspondance
 1947 Design in Nature
 1948 Capricorn
 1950 Parisian Woman
 1951 The Weatherman
 1956 L’oiseau Rose/Der Rosa Vogel
 1958 Petite Feerie Nocturne
 1958 Apres Moi le Sommeil
 1960 Paysage Arizona
 1960 Ursachen der Sonne
 1962 The Garden of France
 1965 Grand Ignorant
 1966 Immortel
 1967 Corps Enseignant Pour une École de Tueurs
 1968 Nordlicht am Nordrhein
 1970 Ein Mond ist guter Dinge

 Lähteet 

 Aiheesta muualla 

 Max-Ernst Museum Brühl
 Olga's Gallery - Ernstin taidetta ja biografia
 Max Ernst at the Museum of Modern Art (MoMA)
 Ten Dreams Galleries
 Une semaine de bonté -kuvakollaasi (1934) 
 Max Ernst Master Piece: "Immortel" Huge chess game made of glass

Luokka:Saksalaiset taidemaalarit
Luokka:Surrealistit
Luokka:Vuonna 1891 syntyneet
Luokka:Vuonna 1976 kuolleet